NETFLIXOVA SERIJA
The Circle se vratio.
I već znaš da donosi više preokreta nego ikad prije.
Ovo je igra društvenih mreža u kojoj igrači zadržavaju svoj identitet
ili su lažnjaci i glume nekog drugog.
A kako se bore za golemu novčanu nagradu, treba izabrati dobru strategiju.
Hoće li biti ljubazni? Hoće li očijukati?
Ili će sve zavarati svojim identitetom kako bi osvojili taj novac?
A The Circle ove sezone donosi spicy iznenađenje za igrače.
Pripremi se, dušo, uselit će se vrlo važni gosti.
Ovo je The Circle.
Vratili smo se, dušo, i kao da nikad nismo ni otišli.
Već osjećam silnu ljubav iz Circlea. Imam samo jedno pitanje za sve vas.
Osjećate li je?
Da, riječ je o popularnosti na internetu i svatko može biti bilo tko,
ali samo jedan će osvojiti nagradu od 100 somova.
Ali prije nego što počnemo, trebaju nam - igrači.
Mislim da čujem prvi kovčeg s kotačićima kako stiže niz hodnik.
Ovo je preslatko!
To! Dobro, malo ružičasto.
Ajme! Stigao sam!
To, stara! Frank je ovdje, u The Circleu.
Da vidim, jesu li mi usne sočne? Jer ja sam spreman, dušo. Idemo.
Kako ste? Frank je.
Imam 28 godina. Socijalni sam radnik u školi i iz Marylanda sam.
Volim se nazivati velikim dečkom s velikom osobnosti.
Silno sam zabavan. Ljudi me vole. Jesam li rekao da me ljudi vole?
Pozitivno gledam svoje tijelo.
Iako se na krupnije ljude negativno gleda,
siguran sam u svoje tijelo, zašto ne bih bio?
F-A-N-T-A-S-T-I-Č-A-N
Dakle, idem u The Circle kao ja! Naravno. Pa pogledajte me.
Unijet ću malo južnjačkog šarma
i terapijske vještine kako bih se povezao s ljudima.
To će mi biti strategija.
Znam biti mrvicu podrugljiv, zbilja mrvicu,
ali polako ću to uvoditi jer ne želim postati meta napada.
Ako treba, mogu biti silno uvredljiv,
a ne želim to učiniti.
Budimo iskreni. Novac je već moj, dušo!
Već mi je na računu. Provjerio sam.
Dušo, fantastičan sam
Ajme! Vrijeme je da otvoriš profil!
Dobro. Ovo je trenutak koji sam čekao.
Osjećam se kao da primam nagradu Tony.
Circle, otvori mi album s fotkama lica
jer lice je karta na koju uvijek trebam igrati.
I gotovo.
Circle, otvori gornju srednju fotku.
Presladak sam!
Circle, neka ta slika bude moja profilna slika.
Frank je vrhunski odigrao to s fotkama.
Naš sljedeći igrač već se trudi stići na vrh.
Kako da se uspnem? Dižem se!
To. Hrana. Savršeno.
Oprosti. Jako mi je žao.
Dobro. Morat ću to pomaknuti
jer se ne želim pentrati po stijeni kad god želim dosegnuti začine.
Kužite?
Pojela sam cijelu vrećicu čipsa prije nego što sam došla ovamo pa… Dobro.
Bog, ja sam Yu Ling i imam 25 godina.
Marketinška sam savjetnica
iz San Francisca, koji zovu i Yay Area.
Ja sam prvi i pol naraštaj kineske Amerikanke.
Budući da su mi roditelji imigranti, radili su kako bi nas prehranili.
Rekla bih da su me kulturološki odgojili MTV i VH1.
Društvene mreže su mi u krvi.
Volim se digitalno povezivati s drugima.
Ući ću u The Circle kao sitna, ali dinamitna Yu Ling
jer se ne želim pretvarati da sam itko drugi.
Spoj sam generacije Z i milenijalca.
Milenijalci su istrošeni i blazirani,
a generacija Z je uzbuđena, pozitivna.
Sa mnom će se moći povezati, ali bit ću i urnebesna.
Mislim da nikad nisam bila spremnija ni za što.
Razvalit ću.
No ne tako nasilno.
Razvalit ću ih nježno i slatko.
Circle, otvori album Iznimno seksi.
Cijeli je album očito sarkastičan, ali istodobno i nije.
Mislim da je seksi kad si samouvjeren.
Circle, otvori srednju fotku s kukuruznim stolčićem koji grizem.
To je ta.
To će biti druga fotka. Mislim da je presmiješna.
Da. To će pokazati moju osobnost. Znat će da sam duhovita,
da se znam zabavljati i ne shvaćam se preozbiljno.
Savršeno. Zadovoljna sam. Vidjet će me,
znat će da nisam lažnjak i htjet će mi biti prijatelji. Nadam se.
Donosi prštavu energiju.
Kad smo kod toga…
Da ne povjeruješ!
U Circleu sam. Idemo! Ovo je sjajno.
Nevjerojatno. Što se ovdje događa?
Ludnica. Ružičasti poplun?
Mogao bih se naviknuti. Nije loše.
Ja sam John. Imam 24 godine.
Stvaram sadržaj na mrežama i iz New Jerseyja sam.
Talijan sam do srži.
Na prsima imam tetovažu svetog Antuna,
u mom gradu su snimali Obitelj Soprano.
Pravi sam Talijan.
Ljudi dolaze ovamo i pokušavaju prikazati
likove izvana, ne iznutra. Ne ide tako.
Najpopularnija osoba u talijanskoj obitelji je mama
i zato ulazim u The Circle kao matrijarh, moja mama Carol.
Moja mama je nevjerojatno pametna, snažna, neovisna žena
i znam sve o njoj.
Znam koji čaj voli, da joj je Rod Stewart najdraži pjevač.
Znam kako se spojila s tatom.
A najdraže dijete?
Daj, to nije pošteno. Očito je da sam to ja.
Carol je možda metar i žilet,
ali bori se kao prava zvijer.
Pripremite se
jer mama Carol je spremna pobijediti.
U redu, želim da u podacima o meni piše:
"Talijanska mama dvoje djece, voli plesati, peći kolače, obožava pse."
Začinit ćemo emojijima.
Dodat ćemo emojije u obliku plesačice, kolačića i pseće njuške.
"Možete me naći u kuhinji s čašom crnog vina
kako slušam najveće hitove Roda Stewarta."
Za kraj ćemo dodati toplu poruku
da znaju da joj se mogu obratiti.
"Jedva čekam da vas sve upoznam!"
Uskličnik i emoji u obliku srca.
Circle, zaključaj moj profil.
Riješeno i uvezano mašnicom. Ja sam Carol.
A ja podupirem 24-godišnjeg tipa iz New Jerseyja koji glumi vlastitu mamu.
Ako mislite da je to vrhunac,
sljedeća igračica ući će u velikom stilu.
Dnevnik.
A ovo je vrlo važno, jastuk u obliku stidnice.
I sjajno se slaže!
Izgleda prelijepo
i podsjeća nas da sve imamo lijepe vagine.
Bok, Circle. Ja sam Alyssa. Imam 27 godina, iz New Yorka sam
i pomoćnica sam seksualnog trenera.
Volim pomagati ljudima da imaju fantastičan seks
i bez ikakvih problema izgovaram riječ vagina. Vagina, vagina, vagina.
Vagina!
Ako ste se romantično spetljali s ijednom mojom prijateljicom,
znam i najmanji detalj,
jer sve nas silno zanima kakav je seksualni život drugih.
Moj je plan da uđem kao ja!
Ako mogu navesti ljude da mi govore o seksualnom životu,
mogu ih navesti da mi otkriju svoje strategije.
Prvo pravilo Circlea,
ne navaljuj prebrzo, prežestoko.
Zapravo, to je pravilo i u seksualnoj djelatnosti.
Circle, ažuriraj moju biografiju:
"Talijanska Njujorčanka koja voli maženje sa svojim psima,
horor filmove i tatino domaće vino.
Visoka sam 1,52 m i pomoćnica sam seksualnog trenera.”
Mislim da će to biti zabavna tema razgovora,
ali želim i ljude dovesti do toga. Ne želim im to gurati pod nos.
Circle, postavi mi to kao profil.
Tako sam uzbuđena.
Stigla su prva četiri igrača i obavljaju sve zadatke s popisa,
raspremaju se, kuhaju čaj
i slažu motivacijske slogane od magneta.
Evo. Š, B, C, U.
"Što bi Carol učinila?"
Prigrist ću nešto.
I baš kad su se raskomotili, započnimo Circle Chat, jer možemo.
"Circle Chat je otvoren!"
Molim?!
Želim vidjeti sve!
U redu, idemo, mama.
Circle, otvori Circle Chat.
FRANK - YU LING - CAROL - ALYSSA
Ajme, tko su ti ljudi?!
Yu Ling je kul!
Ajme! Ja sam zasad jedini frajer, koliko vidim.
Ako se protiv te ekipe borimo,
prilično sam samouvjeren.
Alyssa! Izgleda tako lijepo!
Alyssa, dobro.
Sviđa mi se što me Carol jako podsjeća na moju mamu.
Poza u kojoj drži piće tipična je za nju.
Ok, Circle, napišimo- Što da kažem?
Svakako želim ostaviti dojam zabavne i autentične osobe.
Poruka: "Zdravo, prekrasni ljudi!
Uskličnik , uskličnik, uskličnik."
Velikim slovima: "Uspjeli smo, komadi!
Nestvarno da sam sad ovdje s vama. Kako se osjećate?
Jedva čekam da vas upoznam. Emoji iskre." I pošalji.
O, Bože!
O, Bože! Prva poruka.
Yu Ling unosi jaku energiju. Mislim da je ona za koju se izdaje.
Circle, otvori profil Yu Ling.
Baš je fora!
Dobro, Yu Ling!
Oduševljen sam ovim fotkama.
"Uživam u tome
da razočaravam svoju mamu imigranticu." Urnebesno.
Nema previše osobnih podataka o njoj.
Mogla bi biti lažnjak.
Trebam o tome voditi računa.
Circle, vrati me u Circle Chat.
Dobro. Poruka: "Hej , ekipo, tako sam uzbuđena što sam napokon ovdje
i što ću vas upoznati. Srce."
Vrištim po cijelom stanu.
Već se osjećam opuštenije. Emoji zagrljaja.
Jeste li se smjestili u svoje stanove?"
Baš slatko.
Circle, otvori Alyssin profil.
Dobro, Alyssa!
Njujorčanka talijanskog podrijetla. Znao sam. Ova-
Ova cura će mi biti najveći saveznik. Ovo je jako važno.
"Visoka sam nevjerojatna 152 cm i pomoćnica sam seksualnog trenera.
#NiskaIŽestoka.
Svima bi nam dobro doša koja uputa.
Johne, isključi osjećaje.
Mućni glavom.
Circle, vrati me u Circle Chat.
Circle, poruka: "Pozdrav svima! Uskličnik.
Krasno je vidjeti vas i jedva čekam da vas sve upoznam. Točka.
Alyssa! Četiri uskličnika.
Još jedna Talijanka?! Upitnik, uskličnik.
Osjećam se kao kod kuće
i rado bih s tobom ispila čašu crnog, zlato. Emoji vinske čaše."
Još jedna Talijanka.
Sviđa mi se što me nazvala zlatom.
Mislim da su me upravo posvojili. Ona je sada moja mama.
Circle, poruka.
Ajme! "Yu Ling, super šminka.
Nije za mene, ali super ti pristaje.
OK. Čini mi se da sam dobila kompliment. Ajme!
Šaljemo dobre vibre.
Ona je žena. Moćna, sjajna žena
i sigurno bi dala kompliment curi kad bi imala priliku.
Sviđa mi se u kakvoj sam situaciji.
Želim da znaju da sam uzbuđen što sam ovdje.
Dakle, poruka…
Frank tipka.
"Ajme. Zasad sam oduševljen energijom svih vas. Emoji vatre."
"Mislim da će ovo biti sjajna grupa
i sretan sam što nisam jedini koji vrišti iz petnih žila. #PromukloGrlo."
Circle, otvori Frankov profil.
Izgleda silno zabavno!
Mislim, na brodu je. Vrhunska vibra.
Čista vibra. Nemamo izbora nego da obožavamo Franka.
Circle, vrati me u Circle Chat.
Circle, poruka:
"Frank, imaš sjajnu energiju. Podsjeća me na moje klince."
"Tako si pozitivan i presretna sam što sam ovdje."
Vidiš? Sviđam joj se!
Mama Carol, mali Frank- Sve je kako treba biti, kažem vam.
Preslatko. Svi su nevjerojatni.
Poruka: "Carol, oduševljavaš me u svakom pogledu."
"#MamaCarol. Bijelo srce."
Već imamo #MamaCarol!
Sviđa mi se to!
Jako mi se sviđa što smo danas postigli.
Dok mama Carol i klinci čavrljaju, stiže nova stanarka i nakon više pokušaja,
presretna je što je prošla cijeli stan
a da nije dotaknula pod.
U Circleu sam.
Uspjela sam.
Prvakinja je stigla!
Pozdrav svima. Zovem se Crissa. Imam 31 godinu.
Postala sam 13. igračica Harlem Globetrottersa,
a sada pišem o košarci na društvenim mrežama.
Nisam očekivala platformu kakvu pružaju Globetrottersi.
Ali znam gdje se igrači ubacuju, tko je iza mene, tko ispred.
Tako želim igrati ovu igru i obuhvatiti cijeli postupak.
Dakle, ja sam lezbijka koja se igra s loptama.
SAMO MALO
Dosta prljavih misli!
Ulazim u Circle kao tvoja mama.
Šalim se. Kao ja,
jer ne znam kako da budem itko drugi osim ja.
Posve iskrena, slatka. Svačija prijateljica.
Ja sam lezbijka. Ja sam sportašica. Ja sam mama. Ja sam supruga.
Mogu se povezati s puno različitih ljudi.
Dijelim sve o svom životu. Ako žele znati, samo neka pitaju.
Nemam što skrivati!
Dobro. U redu.
Opusti se, Crissa. U igri je samo 100 000 dolara.
Circle, otvori album Zna s loptama.
Circle, možeš li izvući onu s mojim psom,
kako vrtim loptu na noktu svog psa?
Široko se smiješim. Ovo je jako brižno.
Mislim da je to to.
Stigao je naš sljedeći igrač i čini se da glumi
svakog tatu u prvom stanu svakog klinca na svijetu.
Ovo je šperploča.
Kupaonica je lijepa. Čekaj.
Klizna vrata.
Čvrsto.
Dobro izgleda!
Ajme! Oprostite. To je bilo skupo.
Zovem se Josh Brubaker. Imam 25 godina. Možete me zvati Bru.
Ja sam radijski voditelj, živim u West Hollywoodu.
Sviđa vam se mig? To je najbolje što mogu.
Opisao bih se kao zlatni retriver.
Pouzdan sam. Odan. Ljubazan.
Popularan sam na internetu. Imam 3,5 milijuna pratitelja.
Ako mogu biti popularan na društvenim mrežama, mogu i u Circleu.
Ulazim u Circle kao ja,
jer imam istinske vrijednosti, znam tko sam i plaćaju mi da govorim.
Ovo je savršeno.
Plan igre… Da svima budem najbolji prijatelj.
Neću stvarati previše saveza, oslanjati se samo na jedno.
Obraćat ću se svima i biti najbolji frend u Circleu.
Mislim da će mi se mnogi obratiti u nevolji.
Moje lice nikoga ne ugrožava,
povjerite mi najdublje, najmračnije tajne. Tako ću pobijediti.
Ulazim u Circle
i dokazat ću da dobri dečki mogu pobijediti.
Bru.
Circle, ažuriraj moj profil u: "Bog svima."
Želim poručiti…
Nešto o pripremanju- Da vidimo.
Nešto tipa: "Jedva čekam da se povežem s vama" ili slično.
Na primjer… Želim…
Nešto o- A ovo?
Ne želim reći da me sve mame vole jer je to čudno. Idemo ovako…
"Jedva čekam frendove-"
Zvučim očajnički , kužite?
"Jedva čekam… Budi mi prijatelj, molim te!" Možda…
Pritisak je jak!
Preznojavam se!
Dobro, sad nam je krenulo. Osjećam to.
Dok se DJ Bru navikava na improvizaciju,
tu je sljedeća igračica
i testirat će zvučnu izolaciju u Circleu.
O, Bože!
Ovo je suludo!
Ajme. Ovo je tako slatko i djevojački.
Ajme! Ispala mi je sisa. Mislim da se vidjela cijela bradavica.
Zovem se Parker. Imam 21 godinu, studentica sam iz Miamija na Floridi.
Ja sam cura koja voli tulumariti.
Moje su dvije osobine članstvo u sestrinstvu
te izlasci i tulumarenje.
Na slikama se volim prikazivati kao seksi kuja.
Nabacim ozbiljan izraz lica i isprsim se.
Moramo im dati što žele!
Tu je važno povjerenje.
Ne bih vjerovala 21-godišnjoj curi iz sestrinstva,
osobito uz ovakve slike.
Zato ulazim u Circle kao 56-godišnji Paul.
Čekajte, još nešto.
On mi je tata.
Čini mi se da ulazak oženjenog muškarca s dvoje djece
odašilje vibru punu povjerenja,
on je netko komu biste dali povjerenje.
Odričem se 21-godišnje studentice koja voli tulumariti,
ali neka vas to ne zavara.
I dalje planiram biti najmanipulativniji igrač.
Svi će igrači nasjesti na Paula,
upasti u moju zamku i pomoći mi da osvojim novac.
Evo me, dušo. Ja sam pobjednica.
Sve u profilu odgovara mom tati
da ne bih pogriješila.
Za status veze, zaključaj oženjen.
Čini mi se da će brak ulijevati povjerenje.
U redu, na red dolazi zanimanje
koje ću definitivno promijeniti.
U stvarnom životu bavi se nekretninama.
Ne mogu to uopće shvatiti.
Nemam pojma. Zato neću ni pokušati.
Zato, Circle, zaključaj zanimanje bračnog terapeuta.
Moj je glavni cilj steći povjerenje drugih u Circleu,
i vjerujem da moje zanimanje znači
da će im biti ugodno sa mnom, da će se obratiti za savjet.
Zato mislim da je ovo zanimanje savršeno
i da će mi dugoročno pomoći.
Nema kiksova. Idemo na posao.
A dok si ti u poslu,
prvih četvero još razgovara i lažnjak Carol prelazi na pse.
Circle, poruka:
"Jesmo li svi mi roditelji pasa? Upitnik.
Meni jako nedostaje moja schnoodle Maddie!!
Dva uskličnika." Circle, pošalji tu poruku.
Poruka: "Carol, kako ludo!
I ja kod kuće imam schnoodlea, zove se Muffin.
Živi s mojim nećakom i sestrom u San Franciscu."
I pošalji.
STIŽU BRU, CRISSA, PAUL
Ajme! Što se događa?
U chatu smo. U Circle Chatu smo.
Ovo se događa. Ovo je…
"Paul se pridružio chatu!"
Službeno sam ovdje.
Spremna sam.
Circle, otvori Paulov profil.
Paul djeluje kao agent za nekretnine.
Profil je tako nezanimljiv. Nema ničega…
"Volim dokolicu i druženje na plaži."
Snimka za dejtanje iz 90-ih? Zbunjen sam.
Ne vjerujem mu ni koliko crno ispod nokta, uglavnom zato što tumačim sličan lik.
Circle, vrati me u Circle Chat.
Circle, poruka:
"Oho, imamo nove ljude! Uskličnik.
Dobro došli. Emoji zvjezdanih očiju.
#ObiteljCircleaUpravoSePovećala." Dobro.
To je bilo to, Carol?
Carol, to je bilo to? Ma daj.
Circle, otvori Carolin profil.
Očito je vršnjakinja mog tate.
Tko je Rod Stewart i zašto ga slušaš?
U razgovoru s njom morat ću oprezno birati riječi,
osobito ako nešto pita o prošlim vremenima.
Moram izvući bilješke o tati i provjeriti sve detalje,
mogla bi me izrešetati.
"Možete me naći u kuhinji s čašom crnog vina
kako slušam najveće hitove Roda Stewarta."
Ne znam tko je Rod Stewart.
Ne pratim te, seko.
Circle, poruka:
"Bog, ekipo, baš mi je drago.
Nije li ludo što smo službeno u Circleu??
Upitnik, upitnik."
„Želi li još tko otići na Frankov brod i zabaviti se?"
Vidiš? Što sam rekao!
Ljudi žele doći na moj brod, dušo!
Frank je postao kapetan!
Poznat mi je odnekud. Dobro.
Circle, možemo li otvoriti Bruov profil?
Slaba sam na dolčevite
i odjednom se znojim.
Dobro. Bru. 25?
Ja imam 25 godina. Prestani!
Čekaj. Bru?
Bru, radijski voditelj s TikToka, taj Bru. Znam točno tko je taj tip.
Na radiju izvodi gluposti na koje ga nagovore.
Urnebesan je. Obožavam ga.
Ja sam John, ali ne mogu reagirati kao da znam tko je Bru
jer nema šanse da Carol zna tko je Bru.
Ali to što znam tko je on može mi poslužiti
dok pokušavam otkriti pretvara li se netko da je on
ili je zapravo on.
Poruka: "OMG, velikim slovima.
„Svježa lica!" I onda nekoliko uskličnika.
"Primam vibru starije seke. Sjajna energija."
„Bru, sviđa mi se ta dolčevita." Pa, znaš…
Malo komu dobro pristaje. "Morat ćeš mi je posuditi.” Dobro.
Poruka: "Znam da je teško upoznati sve
pa sam se pitala… Točka, točka, točka.
Kako bi svatko od vas nazvao svoje memoare?
Moj bi naslov bio Vino i žalopojke." To!
Ne znam što to znači.
Što su memoari? Je li to naslov albuma?
Circle, poruka: "Alyssa, to je fantastično pitanje.
Moj je odgovor…
„BRUtalan život." Baš slatko!
Poruka: "Alyssa,
moji bi se memoari zvali Cice i tekila.
#LudaZabava. Emoji plačljivog lica."
I pošalji.
To će ih razveseliti.
Poruka: "Moji bi se sigurno zvali…
Opičena sam i dim sum!"
Baš slatko! I Dim Sum.
Yu Ling, baš te volim.
Da jednostavno pitam:
"Nemojte me osuđivati. Što su memoari?"
„Dobro, ne osuđujte me, ali što su prokleti memoari?”
#Profesionalna sportašica. Jedva završila školu."
To je tako slatko.
Circle, poruka: "Svi naslovi zvuče super.
Crissa, i ja sam to pomislio. To još nisam čuo."
Samo si ponovio ono što je Crissa rekla?
Koji je tvoj razlog i zašto ne znaš što su memoari?
Paule!
Paule, ma daj. Nemaš valjda pedeset i koliko- 59? 53?
Usto si bračni savjetnik i ne znaš što su memoari?
Crissa je sportašica. Shvaćam. U školi nismo obraćali pozornost.
Ali Paul…
Ne možeš muljati muljatora.
Tko god se krije iza tebe, ne radi kako treba.
Ja imam 24 godine. Znam što su memoari.
"Memoari su priča tvog života!"
Ljudi, nisam to znala.
"Circle Chat je zatvoren."
Prva komunikacija.
Hlače su preuske. Htio sam izvesti špagu. To ću neki drugi dan.
Nikad to osobno nisam čula
pa nisam htjela odgovoriti i tako se rano izložiti,
dobro da sam to izbjegla.
Današnja lekcija.
Postoji samo jedna tajna uspješnog lažnjaka,
samopotvrda.
Ja sam frajer. Ovdje sam frajer.
"Već smo to doživjeli!"
Što je ovo?
Gđica Circle ne gubi vrijeme.
Što je Već smo to doživjeli?
Otvori Već smo to doživjeli.
Tako sam uzbuđena!
I ja. Istinski ćemo vas upoznati.
Igrači će vidjeti razne izjave.
"Bio sam popularan u školi."
Teško pitanje. To je subjektivno.
Zatim šalju palac gore ako su to već doživjeli.
-Odaberi palac gore. -Palac gore.
ili palac dolje ako nisu.
Palac dolje.
Kad svi igrači odaberu palac,
The Circle će svima otkriti rezultate kako bi mogli raspravljati.
Dakle, više je ljudi bilo nepopularno u školi.
Ne znam zašto sam pomislila da je Alyssa bila popularna.
Paul je terapeut. Odašilje vibru knjiškog moljca.
Uglavnom je čitao memoare, zar ne, Paule?
Desno imam dobro društvo.
Najviše me zanimaju njihova iskustva.
"Hodao sam crvenim tepihom na nekom događaju."
Da bar.
Bio sam na nekoliko crvenih tepiha, uglavnom na modnim revijama.
Za sve organiziraju događaj. Svima su prostirali crveni tepih.
-Circle, palac dolje. -Palac dolje.
Circle, odgovori s palcem gore. Da, ovo je bilo sjajno.
Zašto samo ja i frajeri?
Jeste li tajne zvijezde?
Šokirala me Yu Ling,
s obzirom na to da se bavi modom i šminkom.
Iznenadio sam se.
Frank se čini jako ljubazan i karizmatičan.
Kad bi prošao pored crvenog tepiha, zvali bi ga da im se pridruži.
Dobro, da vidimo.
"Iscijedila sam drugoj osobi prišt."
Da, iscijedila sam prišt drugoj osobi.
Takva sam!
Netko je iscijedio moj. Nisam to dopustio.
Ajme, sama pomisao na cijeđenje i sav taj gnoj…
Bilo bi čudno svima ostalima kad bi Carol pokazala palac dolje.
Moj tata to ne radi. Ja to sigurno ne radim.
Gade mi se prištevi.
-Circle, palac gore. -Palac gore.
Odaberi palac dolje.
Ajme. Da vidimo.
Molim?
Carol? Tiještiš prišteve?
Frank, i ti tiještiš prišteve? Ne!
Ako me itko iznenađuje, to je Paul.
Čini mi se da život s djecom ruši
osobne granice u vezi s klicama jer su klinci klice koje hodaju.
Sljedeće pitanje!
"Poslao sam golišavu fotku.”
Ne znam je li je poslao i, iskreno, ne želim znati,
ali, da bude zanimljivije, odabrat ću palac gore.
Tko danas nije? Ma dajte.
Mama će se jako naljutiti na mene.
Bio sam u petogodišnjoj vezi.
Čovjek se snalazi i više od toga neću reći.
Moja mama gleda.
Crvenim se.
Ne želim ni znati je li slala.
Carol, da vidimo.
I starci se mogu zabavljati. Šalji te golišave fotke.
Ovo je teško.
Paul sigurno nije.
Moj je tata nedavno naučio slati GIF-ove
i svi smo ponosni na njega.
Circle, pokaži palac gore,
a onomu komu sam poslala tu fotku: "Nema na čemu!"
Da, jebote, znao sam.
Super što sam usklađen sa svima.
To pokazuje da sam zanimljiv.
Još sam mlad. Još šaljem aktove. Seksualni život mi je super.
Dobro, Paule. Počinješ pokazivati osobnost.
Malo me iznenađuje Paul, ali bračni je savjetnik
pa možda to nije bez vraga. Možda ima teoriju
da čvrsti brakovi počivaju na slanju aktova.
Ne znam. Šokira me što se razlika u godinama ne vidi.
Bio bih šokiran da je Paul zapravo Paul.
"Glumila sam da sam bolesna da ne bih radila."
Naravno. Koji vam je klinac?
Nisi čovjek ako nisi glumio. Hajde.
Ovo može ići u bilo kojem smjeru.
Vjerojatno će biti pola-pola.
Svi, ama baš svi, čak i moja majka…
Dobra fora.
Svi su imali izliku.
Dakle, Circle, palac gore.
Valjda šefovi ne gledaju.
Morat ću im reći da preskoče ovu epizodu.
Neće biti odstupanja. Mislim da će svi potvrditi.
Inače nisu imali posao.
Da vidimo. Hajde, svi potvrdite.
Paule, prašče.
Molim?
Ne! Samo sam ja pokazala palac dolje!
Lažljivče! Ovaj me tip i dalje zbunjuje.
Od Paula primam gomilu nejasnih signala.
Šalje gole fotke kao 56-godišnjak,
ali nikad nije glumio da je bolestan kako bi se izvukao s posla?
Želim ostaviti profesionalan dojam.
Ako si bračni terapeut,
valjda se trebaš pojavljivati na poslu, a ne izostajati.
Ne znam što mislim o tome. Nisam očekivala taj rezultat.
Zasad je to pomalo…
nedosljedno.
Prva igra! "Čestitam, igrači.
Nadam se da ste saznali više jedni o drugima."
Mislim da jesam, Circle. Hvala.
Preživjeli smo prvi kviz u Circleu.
Naprijed, Circle.
Ako ste mislili da je to bilo intimno, Alyssa se obraća jastuku u obliku vulve.
Znaš li da imaš jednak broj živčanih završetaka kao penis?
Jesi li to znala o sebi?
Na cijeloj površini, slatkice?
Obožavam osnaživanje pice. Samo je diraj.
Ovako hodaju frajeri. Moram pogoditi glas.
Dečki rade ovo, zar ne? Grabe se za ovo mjesto.
Dobro. Ideš! Vjerujte kad kažem da ne želim ovo prekidati, ali…
-"Obavijest!" -"Obavijest!"
-Dobro. -Čekaj. Nisam spremna!
Ovo je prva obavijest. Dobro.
Da čujem, Circle?
Ne! Znala sam. "Igrači…"
"sada morate ocijeniti jedni druge."
Molim?
Već? Jebote, već se ocjenjujemo?
Dobro, samo da izvadim bilješke.
I ne znam još tko ste!
"Ocijenite kolege od prvog…"
"do šestog."
Morat ću slijediti instinkt.
Mislim da moram taktizirati
jer još nismo sklopili saveze.
Circle, otvori moju stranicu s ocjenama.
Kad to vidiš pred sobom, drukčije je nego kad gledaš emisiju.
Odjednom shvatiš da odlučuješ o sudbini drugih igrača.
Treba mi balzam za usne. O, Bože.
Circle, stavi Franka na prvo mjesto.
Izgledaš dobro, Frank. Dobro.
Sviđa mi se vibra. Zabavan tip. Samo dobra vibra. Sviđa mi se takav život.
Circle. Želim postaviti Carol na prvo mjesto.
S Carol sam se najviše povezao.
Postala je mama svima iz Circlea pa je svakako želim zadržati.
Circle, želim postaviti Alyssu na prvo mjesto.
S obzirom na upoznavanje, na to da smo iz prve četvorke,
Carol bi se s njom slagala.
Ako Alyssu stavim na prvo mjesto, a ona bude imala moć, bit ću dobro.
Circle, Crissu želim staviti na prvo mjesto.
U ovo kratko vrijeme čini mi se da imamo najviše zajedničkog.
Oboje smo obiteljski ljudi.
Mama je psa, a ja obožavam pse.
Mislim da ćemo baš kliknuti kad dobijemo priliku za razgovor.
Circle, molim te, stavi Franka na prvo mjesto.
Ostavlja dojam vrlo iskrene i duhovite, iskričave osobe,
nekoga s kim bih se htjela družiti.
Svakako zaslužuje prvo mjesto.
Circle, želim smjestiti Brua na drugo mjesto.
Bru je vodio sjajne razgovore.
Djelovao je jako iskričavo. Sviđala mi se njegova energija.
Imam mnogo zajedničkog s Carol. Oboje smo u braku. Oboje smo stariji.
Bude li trebalo, možemo se povezati i gajiti prijateljstvo
jer dijelimo mnogo toga.
Smjestit ću Carol na drugo mjesto.
Circle, stavi Paula na treće mjesto.
Circle, želim staviti Yu Ling na četvrto mjesto.
Na peto stavljam Yu Ling.
Najviše me šokiralo što Yu Ling nije hodala crvenim tepihom.
Ne kažem da je lagala ili taktizirala, ali baš sam se šokirao.
Circle, neka Bru bude na petom mjestu.
Trenutačno ne uspijevam očitati njegovu energiju.
Circle, postavio bih Paula na zadnje mjesto.
O njemu imam najviše pitanja.
Nije znao što su memoari. 50-godišnjak šalje gole fotke,
što je skroz u redu. Nikad nije uzeo dan bolovanja.
Čudna vibra. To je sve.
Circle, Crissu bih smjestila na zadnje mjesto.
Čini se nevjerojatnom i to nema veze s tim.
Zapravo, itekako ima veze s tim
jer me ugrožava.
Nemam izbora. Moram taktizirati.
Circle, stavi Carol na šesto mjesto.
U chatu si bila očajna i ne šalješ gole fotke! Carol!
Circle, želim postaviti Paula na zadnje mjesto.
Mislim da ne vidimo nešto u vezi s njim,
netko se pretvara da je on.
Nešto je tu sumnjivo.
Circle, stavi Alyssu na šesto mjesto.
Ne mogu se baš povezati s njom
jer sam stariji muškarac.
Žao mi je, Alyssa, ali nema druge.
Circle, pošalji moje ocjene.
OCJENJIVANJE JE ZAVRŠENO!
Ajme! Prošlo je. "Ocjenjivanje je završeno."
Dobro. Frka.
Nakon ocjenjivanja Paulova kći Parker, koja se izdaje za Paula,
želi razgovarati s dečkima.
Mislim da će Frank i Bru zauzeti visoko mjesto.
Mislim da će mi koristiti budem li se zbližila s njima.
A Carol, za koju se izdaje njen sin John, želi se javiti djevojkama.
Mislim da je jako važno da okupim cure
jer želim da Carol postane mama grupe.
S njom uvijek želiš razgovarati, uvijek je uz tebe.
Molim?
"Carol te pozvala u chat Mame medvjedice i cura."
Baš slatko!
"Mama medvjedica." Igra na kartu mame.
PAUL: CHAT TRI MUŠKETIRA
-Kreće chat! -Circle, otvori chat Tri mušketira.
Neugodno. Paula sam stavio na zadnje mjesto.
Osobnost se ne podudara s profilom pa…
Slušam. Nadam se da će mi dokazati da griješim.
Poruka: "Bog, Frank i Bru.
Započeo sam ovaj chat kako bih vas malo bolje upoznao
jer smo mi trojica frajera u the Circleu.
Frank, vidio sam da si hodao crvenim tepihom.
Volio bih čuti više detalja. Emoji kul tipa."
I pošalji.
Sviđa mi se što se javio
i pita za crveni tepih kojim sam hodao.
Pazio je tijekom igre s palcem.
Tata mi točno tako piše
pa se osjećam kao da ga prizivam i napokon odbacujem sebe.
Poruka: "Kako ste, dečki?
#EkipaJeNaOkupu. Drago mi je što razgovaram s vama dvojicom."
"Imao sam sjajnu priliku da vodim modnu reviju
i da se javljam s crvenog tepiha." Bravo!
"Volim priliku
da budem među lijepim ljudima svih oblika i veličina."
"Volim ih osnaživati. #TrebaIskazivatiLjubav.
Srce." Divan je.
Doslovno je dio mene.
Poruka: "Danas je bilo ludo.
Polako se uhodavam.
Isprva je bilo jako izazovno." Pošalji.
Ima li zbilja problema sa Circleom
ili se više trudi zvučati kao 50-godišnjak?
Poruka: "Frank, moja najmlađa kći voli modu."
Dvaput sam je vodio na Tjedan mode u New Yorku." Pošalji.
Nevjerojatno. Nikad nisam bio na Tjednu mode.
Sviđa mi se što se Paul pomalo otvara,
poput malog cvijeta.
Naprijed, Paule. Tako treba.
Mislim da je dobro spomenuti obitelj jer to još nisam učinio,
ovo se činilo kao savršena prilika,
osobito jer moja mlađa sestra obožava modu.
A i moj tata voli modu.
Mislim da ima više stila od mene, što pomalo deprimira.
Poruka: "Bru, jako je zanimljivo da radiš na radiju.
Koji ti je intervju najviše ostao u pamćenju?" Pošalji.
Sjajno da pita za radio. To je put do mog srca.
Ako to pitaš, približavaš mi se.
Poruka: "Mislim da sam najviše upamtio intervju
s Carrie Underwood."
Dobro. Ideš.
Mislim da je country pjevačica, ali znam to ime.
Ideš. Carrie Underwood. Ona je slavna.
Poruka: "Važan intervju za tako mladog momka.
Tvoji su roditelji sigurno ponosni. #Tri mušketira."
Pošalji.
"Za tako mladog momka"? Ne znam.
"Važan intervju za tako mladog momka." Jednostavno…
Formulacija odaje dojam
da se trudi.
U prvom chatu moja osobnost nije došla do izražaja,
a sad izlazi na vidjelo
i odlično se slaže s njihovom.
Sjajno.
Bitno je samo da si ti zadovoljan, Paule.
A sad se vratimo našem razgovoru među curama.
Bog, Johne, predstavljaš se kao svoja 63-godišnja mama.
Poruka: "Samo da znate da vam mama uvijek čuva leđa.
Cure se moraju držati skupa.
Jedva čekam da vas bolje upoznam, divni ljudi.
"#MamaIzCirclea #MamaMedvjedicaCarol."
Poruka: "Carol, zračiš toplom energijom
i cijenim što si provjerila kako smo."
Pogodak! Kod kuće moja mama misli:
"Moj sin zrači toplom energijom. Točno ono što sam htjela."
Grizem se što sam je stavila na zadnje mjesto.
"Žao mi je, Mamo Medvjedice. Ne tjeraj me da ostanem kod kuće."
Ovo je ispalo
točno onako kako sam htio.
Circle, poruka:
„Ozbiljno, potpuno se slažem.
Carol, ti si poput anđela s neba."
Pošalji.
Volimo to čuti.
Poruka: "Zanima me čime se svi bave.
Alyssa, voljela bih čuti više
o tome kako pomažeš seksualnom terapeutu."
Čekala sam da netko pita.
To je sigurno zanimljiva karijera.
Poruka: "Moj je posao nevjerojatan.
Mogu gledati žene kako zacjeljuju nakon traume,
uče o vlastitoj seksualnosti,
i sada silno želim približiti seksualni odgoj masama."
"Nikad nisam toliko spominjala vaginu u profesionalnom životu."
Mogli bismo…
Carol, mogli bismo se povući i pustiti razgovor da teče.
Circle, poruka: "Igram se loptama po cijele dane.
Emoji košarkaške lopte, smajlić.
Ali moje nisu tako zanimljive
kao lopte koje Alyssa spominje kao seksualni terapeut."
"#Živim preko Alysse." Ajme! To je smiješno.
Poruka: "Srećom, uglavnom radimo sa ženama tako da si i dalje glavna za lopte."
"ČvrstoDržimJastukUOblikuVulve"?
Što se događa? Zašto se ovo događa?
Dobro došla u The Circle, Carol.
Poruka: "Alyssa, ne bi mi smetalo kad bih ti previše otkrila…
"…o svojoj vagini.
Smajlić.
Nadam se da ćemo o tome razgovarati u budućnosti."
Upravo shvaćam da ću morati odgovarati kao mama.
Blagi Bože.
Poruka: "Alyssa, moj muž i ja u braku smo 30 godina.
Točka.
Pripremi savjete o tome kako da začinimo brak kad se okupimo.
Vatreni emoji.
#MamaMoraZnati."
Pošalji.
Carol, dušo! Ništa se ne brini.
Poruka: "Moje su poruke uvijek otvorene.
Srce."
I pošalji poruku.
Ne mogu vjerovati da sam morao tražiti savjete o seksu za roditelje,
a ne želim znati trebaju li ih uopće.
Ali ovo je bilo dobro za moju igru,
a ako treba opet razgovarati o vagini,
kvragu, bit ću spreman za razgovor o vagini.
Razgovor o maminoj vagini možda pomaže Johnovoj igri,
ali što je još važnije, zabavlja nas.
Kad smo kod toga…
-"Obavijest!" -"Obavijest!"
Curo, što se sada događa?
Ako je to ono što mislim da jest, nervozan sam zbog toga.
Ajme! Ne znam osjećam li noge.
"Imamo rezultate ocjenjivanja."
Nisam spremna za ovo.
Ovo određuje ton svega što će slijediti. Silno je važno.
"Dvoje najbolje ocijenjenih igrača postat će influenceri."
Nadam se, ako nisam ja,
da su to ljudi s kojima sam se povezala.
"Sutra će odlučiti koga će blokirati iz Circlea."
Moram spavati dok me to opterećuje?
Odjednom se znojim.
Ajme! Zbilja mislim da nisam spremna.
"Sedmi!" Ajme! Ovo je stvarno!
Ajme meni. Kuku, lele.
Molim te, nemoj biti zadnja. Nemoj biti zadnja, curo, molim te.
Ajme! Evo ga.
O, Bože! Ne mogu gledati.
Znala sam.
Paule, znala sam da si to ti!
Ako se netko pretvara da je Paul, šteta.
Trebao si nazvati Paula. Moraš ga bolje upoznati.
Baš je šugavo vidjeti to na ekranu.
Moram se potruditi
jer nisam spremna ići kući.
Ne želim da me sutra blokiraju.
Hvala Bogu da nisam zadnja.
"Šesti!"
Molim te, Bože, nemoj da sam to ja!
Dobro, šesto mjesto. Molim te da bude više od šestog.
Zašto imam predosjećaj da sam to ja?
Ne želim da to budem ja.
O, ne! Šesta?
Bar nismo na samom začelju, ali dolje smo s Paulom.
Šališ se. Bila je tako fora!
Ne mogu vjerovati da je tako nisko.
Pitam se… Možda sam ostavila dojam da sam prenaporna.
Dobro, peti. Ne želim biti peti.
Sve iznad petog mjesta smatram pobjedom.
Možda sam ja.
Navijam za svoje dečke.
Moraju doći do položaja influencera
da bih imala šanse ostati.
Osjetio sam to. Imao sam predosjećaj.
Dobro. Mi smo na petom mjestu.
Ne! Ne moj dečko!
Ne znam. Moram sjesti. Što bi mogao biti razlog?
Ne znam. Peto mjesto, kvragu.
Tri mjesta smo riješili. Još četiri.
Dobro.
Tko je četvrti?
Mislim da s četvrtog ne idem doma
pa će mi to biti u redu. Prihvaćam to.
Molim te, samo da nisam ja. O, Bože. Bit ću ja.
Bit ću ja.
Dobro. Četvrta sam. Dobro, prihvaćam.
Ma koji jarac se ovdje događa?
Ja sam među troma najboljima!
Očito ljudi vole Carol pa moram održati tu energiju.
Što se događa? Troje prvih! Prvi dan!
Što ima?
Treće mjesto, možda Crissa.
Došla je pri kraju, ali čini se da je ostavila dobar dojam.
Možda je ona. Možda sam ja. Možda mama Carol.
Frank mora biti influencer.
Zbilja mislim da bi mi pružio bar nekakvu priliku.
Dobro! To! To sam ja.
-Crissa? Ja sam među prvo dvoje! -Jebote!
Ja sam influencer! Carol je influencerica!
-Mama, ja sam influencer! -Idemo!
Drago mi je što je Carol pri vrhu.
Dijelim moć s kompićem Frankom.
Da vidimo. Frank, tko je drugi, a tko prvi?
Sigurno se osjećaju sjajno.
Da sam barem na vašem mjestu.
Imam veliku tremu. Ne znam kako će ovo ispasti.
To sam ja!
Prihvaćamo drugo mjesto. Nisam uzrujan. Frank, bravo, dečko.
Frank je prvi ostavio najjači dojam.
Ja i mama Carol.
To je suludo. Ajme.
Plava kvačica dobro pristaje uz mamino lice.
Naše prve ocjene.
Sutra će se nešto dogoditi pa ću odraditi vrhunski,
neću se obeshrabriti, neću dati da mi to poljulja samopouzdanje.
Molim se.
Dok se Yu Ling moli bogovima Circlea,
ostali se opuštaju nakon nevjerojatno uzbudljivog prvog dana.
Ali svemoguća obavijest još čeka jednog igrača.
OBAVIJEST!
Circle, imali smo napornu večer. Što je sad?
"Frank, sutra ćete ti i Carol blokirati nekoga iz The Circlea."
To nije vijest. Kako glasi vijest?
"Ali prvo moraš donijeti odluku."
Kakvu odluku? Mislio sam da sutra donosimo odluku.
"Kao najuspješniji influencer
moraš odabrati novog igrača koji će ući u The Circle.” Samo malo.
Izbacujemo ljude i dovodimo nove?
Morate se odlučiti.
"Vidjet ćeš dva profila."
Ne mogu odabrati oba?
"Igrač kojeg odabereš sutra će se pridružiti The Circleu."
Dobro, bez emocija. Ovo je igra, stara.
Možeš ti to. Samo moraš donijeti odluku.
Ne poznaješ nijednog od njih. Oni ne poznaju tebe, u redu?
JARED - 28, PISAC ZA DJECU TREY - 24, DIZAJNER
Dobro.
Jared Ima 28 godina. Piše knjige za djecu.
Radim s djecom pa me to automatski povezuje s njim.
Trey će biti ludo zgodan.
Vjerojatno ima sjajne fotografije bez majice.
Bilo bi dobro imati bombončiće u Circleu.
Vidjet ćemo. Ne znam.
Circle, odlučio sam.
Mislim da nam u emisiji fali nečeg spicy.
Baš je zanimljivo što si upotrijebio tu riječ
jer to zapravo opisuje što će se dogoditi.
Igrača kojeg je odabrao utjelovit će dvije slavne spicy osobe
i koje ne mogu vjerovati da upravo hodaju tim hodnikom.
Sjednite, udahnite i pripremite se za vrisak.
Prijevod titlova: Ana Sabljak